
Pentru Aria şi Jai... 


iată ce ţin neapărat să ştiţi. 


Mulţumiri 


Le sunt recunoscător multor oameni, printre care se 
numără și cei care au influenţat scrierea acestei cărți. 


Sunt înconjurat, la Universitatea Harvard, de colegi 
minunaţi şi realmente profesioniști. Sunt norocos să- 
mi desfășor munca într-un mediu și într-o cultură ce 
încurajează ideile noi, dar şi punerea lor în practică. 


Doi foști studenţi, Ethan Willis și Randy Garn, m-au 
prezentat celor de la Berret-Koehler, editura ce mi-a 
publicat cartea. Vă mulţumesc, Ethan și Randy, pentru 
că aţi declanșat procesul ce a dus la publicarea acestei 
cărţi. La Berett-Kochler am avut plăcerea să lucrez cu 
o echipă minunată de profesionişti. Îi sunt realmente 
recunoscător lui Steve Piersanti pentru entuziasmul 
arătat la început (şi pe parcurs) faţă de munca mea. Îl 
felicit pentru cunoștințele lui vaste de publicistică. Le 
mulţumesc, de asemenea, lui Jeevan Sivasubramaniam, 
Kristen Frantz, Dianne Platner, Maria Jesus Aguilo şi 
tuturor celor de la B-K, care au dedicat timp și energie 
acestui proiect şi l-au tratat cu seriozitate. 


Ţin să le mulțumesc și profesorilor extraordinari pe 
care i-am avut de-a lungul timpului. M-am ales cu 
mult mai mult decât am sperat după fiecare oră de 
teatru a domnului Leider, din liceu, după orele de arte 
marţiale ale lui Sifu Brown, de pe vremea când eram 
proaspăt absolvent de facultate, și după întrevederile 
din biroul profesorului Murnighan, pe când eram 
tânăr cercetător la Facultatea de Management Kellog. 
Acestor oameni şi tuturor profesorilor cu care am 
lucrat le sunt extrem de recunoscător. 


Şi, nu în ultimul rând, îi sunt recunoscător familiei 
mele. Părinţii mei, Chander şi Sudesh Malhotra, mi- 
au arătat ce înseamnă să-ţi croiești propriul drum în 
viață și mi-au susținut fiecare idee, aspirație ori 
strădanie. Fratele meu, Manu Malhotra, a ieșit din 
atâtea labirinturi în viaţa lui, încât mă întreb dacă le 
mai bagă în seamă. Soţia mea, Shikha, nu doar că mă 
sprijină şi-mi dă forță să caut ce se află dincolo de 
labirint, dar mă ajută 

să demontez și obstacolele care sunt greu de depășit. 
Copiilor mei le datorez munca pe care o fac; mă 
inspiră să rezolv probleme mari. 


Prefaţă 


Când o carte se vinde în peste 20 de milioane de 
exemplare, eşti dator să le explici cititorilor de ce vrei 
să-i contrazici mesajul central. Sper să reuşesc să fac 
acest lucru în paginile introductive care urmează. Ade- 
văratul răspuns se regăseşte însă chiar în parabola 
cărții. 

Această carte a fost concepută (şi trebuie citită) ca o 
scriere de sine stătătoare. Cu toate acestea, fapt care, 
fireşte, nu m-a surprins, am fost întrebat dacă a fost 
scrisă ca replică la volumul Cine mi-a luat cascavalul” 
sau ca o continuare a lui. Cu alte cuvinte, ce vreau eu 
să spun: că mesajul din cartea Cine mi-a luat 
cașcavalul? este departe de adevăr ori, pur şi simplu, 
incomplet? Răspunsul este: și una, și alta. 


Pentru cei cărora le este greu să treacă prin schimbări 
majore (sau chiar minore) în viaţă, Cine mi-a luat 
cașcavalul? este o lectură obligatorie. Cartea ne face să 
înțelegem, pe bună dreptate, că trebuie să acceptăm 
schimbarea, că uneori nu putem să controlăm tot și că 
trebuie să găsim puterea de a merge mai departe și de a 
ne adapta. Acest mesaj nu este nici departe de adevăr, 
nici banal. Dar este, însă, incomplet. Chiar şi atunci 
când adaptarea pare să fie singura alternativă 
rezonabilă, ar trebui să facem mai mult decât să 
acceptăm schimbarea orbeşte, dornici să ne readaptăm. 
Ar trebui să încercăm să înțelegem de ce ne-a fost 
impusă, cum am putea să ne controlăm vieţile mai 
bine în viitor, dacă obiectivele pe care le urmărim sunt 
corecte şi ce ar trebui să facem pentru a ieşi din 
labirintul 


în care ne aflăm, de obicei, la bunul plac al altora. Cu 
alte cuvinte, reuşita în a te adapta la schimbare nu este 
de ajuns pentru a fi împlinit sau fericit, 

Apoi, în anumite privinţe, mesajul cărții Cine mi-a 
luat cascavalul? nu este doar incomplet, ci şi periculos. 
Poate ar trebui să ne gândim de două ori înainte să le 
spunem celor din jur că ar face bine să-și accepte 
limitele. Poate n-ar trebui să-i sfătuim pe cei care se 
dau inovatori, oameni pricepuţi să rezolve probleme, 
antreprenori sau lideri că, în loc să-și piardă timpul 
întrebându-se cum de s-a ajuns într-o situaţie dată, ar 
trebui, pur şi simplu, s-o accepte aşa cum este. Poate 
ar trebui să încetăm să le mai spunem oamenilor că 
sunt doar niște șoareci ce aleargă după caşcaval în 
labirintul altcuiva. Ştiu că nu acestea sunt mesajele pe 
care a dorit să 

le transmită, iniţial, autorul cărţii Cine mi-a luat casca- 
valul?, însă au rămas puternic înrădăcinate în mintea 
multor cititori. 


Volumul de faţă încearcă să-i ajute pe cititori să-și 
pună sub semnul întrebării presupoziţiile cu privire la 
limitările cu care se confruntă cu adevărat şi să-i 
încurajeze să ia măsurile necesare pentru a-și schimba 
atât comportamentul, cât şi împrejurările în care se 
află. Confruntându-se cu convenţii statornice, cu 
norme sociale rigide, cu lipsuri în materie de resurse şi 
cu așteptări ridicate din partea celorlalți, oamenii pot 
ajunge să-și subestimeze capacitatea de a fi stăpâni pe 
propriul destin, de a-și reclădi mediul și de a trece 
peste constrângerile pe care le înfruntă. Rcușita în 
profesie, inovaţie, antreprenoriat, creativitate, 
soluționarea problemelor şi dezvoltarea afacerilor, 
precum şi în dezvoltarea personală, depinde tocmai de 
abilitatea omului de a-și pune presupoziţiile sub 
semnul întrebării, de a-și remodela mediul și de a juca 
după alte reguli... după regulile proprii. 


La fel ca în Cine mi-a luat cașcavalul?, cartea de față 
spune povestea unor șoareci ce trăiesc într-un labirint. 
Protagoniștii sunt trei şoareci cum nu s-a mai văzut de 
îndrăzneţi: Max, Zed şi Big. Urmărindu-i pe măsură 
ce evoluează în viaţă și li se intersectează drumurile, o 
să descoperim că, în loc să ne rezumăm doar la a 
reacţiona la schimbare şi 

a alerga după caşcaval, fiecare dintre noi poate să 
evadeze din labirint sau să-l remodeleze după bunul 
plac şi chiar ar trebui s-o facă. Putem să atragem noi 
circumstanţe și realitatea pe care ne-o dorim, însă, mai 
întâi, trebuie să renunțăm la ideea, adesea adânc 
înrădăcinată, că nu suntem altceva decât nişte simpli 
şoareci în labirintul altcuiva. Așa cum spune Zed: 
„Vezi tu, Max, problema nu e că șoarecele e în labirint, 
ci că labirintul e în şoarece.“ 


Această carte se adresează organizaţiilor şi oamenilor 
care nu întrevăd nicio cale de ieşire din situaţia în care 
se află; oamenilor care muncesc din greu și au succes 
în planurile personal și profesional, dar care se zbat 
pentru a da un sens muncii lor, pentru a găsi o 
împlinire în asta; se adresează acelora care sunt prinși 
într-un joc pe care-l joacă, poate, cu foarte multă 
îndemânare, deși nu ei l-au ales; acelora care nu 
consideră că succesul e strict legat de schimbarea 
deprinderilor vechi, ci de regândirea lor; şi acelora care 
caută o sursă de inspiraţie, întrebându-se ce-ar putea și 
ce-ar trebui să facă de-acum înainte. (Şi, chit că nu eşti 
sigur că te încadrezi în vreuna dintre categoriile 
menţionate, citește cartea, e scurtă!) 


Pe Max, Zed şi Big îi cunosc de mult timp. Şi totuși, 
de fiecare dată când le recitesc aventurile, mă simt din 
nou inspirat. Sper ca această carte să te inspire și pe 
tine la fel cum m-a inspirat pe mine. Şi, în primul şi-n 
primul rând, sper să-ţi schițeze un zâmbet pe chip 
atunci când o citeşti, iar apoi să te întrebi de ce 
zâmbeşti. 


Note: 
1 Scrisă de Spencer Johnson şi apărută la Curtea Veche 


Publishing în 2009. (N. red.) 


Cartea cea bună 


Se vorbea despre ea ca despre o revoluţie. Lecţia, 
revelaţia, se răspândise prin tot labirintul. Rar mai 
întâlneai câte-un șoarece care să nu fi auzit despre ce e 
vorba în cartea cea bună. 


Revelația era profundă. Şi, mai mult, nu se baza prea 
mult pe gândire logică. Iar orice şoarece ştie că așa 
sunt toate marile adevăruri. Aşadar, revelaţia a fost 
acceptată ca fiind, poate, cel mai mare adevăr şi, cu 
siguranţă, cel mai important. Şi totul era atât de 
simplu. 

Cartea spunea clar: schimbarea nu poate fi evitată. Ai 
de ales între a sta și a te plânge versus a te schimba 
odată cu vremurile. Nu te teme de schimbare! Accept- 
o! Nu poţi controla ce se întâmplă în labirint. Însă-ţi 
poţi controla reacţiile la această situaţie. 


Simplul fapt că fiecare şoarece ajunsese să înțeleagă 
această revelaţie nu înseamnă că erau şi capabili s-o 
pună cu toţii în practică. Unora le-a reușit cu adevărat. 
Au învățat că schimbarea e inevitabilă și 
necontrolabilă. S-au resemnat cu gândul că sunt 
neajutoraţi, neputând controla mecanismele labirin- 
tului — „asta-i soarta“, așa-și ziceau —, și-au pledat 
pentru adaptare. 


Mulţi dintre ei au reușit doar într-o mică măsură. Mai 
aveau încă momente de spaimă, blocaj, depresie şi - 
disperare. Însă se iveau mai rar ca în trecut. Șoarecii 
respectivi își amelioraseră traiul în labirint. 


Fireşte, erau și șoareci care nu prea se gândeau la ce-i 
învățase cartea cea bună. În principiu, erau de acord 


cu învăţăturile ci, însă nu aveau nici timp, nici energie 
să-şi schimbe felul de-a fi. La urma urmei, lupul îşi 
schimbă părul, dar năravul ba. Aveau să se ocupe de 
asta mai târziu, poate săptămâna viitoare sau la anul. 


Per ansamblu, viaţa în labirint se schimbase 
semnificativ. În trecut, când cașcavalul era mutat 
dintr-o parte în alta, toţi şoarecii erau disperaţi. Nu 
înțelegeau ce se întâmplă. Îşi blestemau zilele. Stăteau 
şi aşteptau în colţul unde era, pe vremuri, cașcavalul, 
rugându-se să se întoarcă. Deveneau agitaţi şi-şi 
pierdeau cumpătul. Deveneau nervoși și-și făceau 
viaţa, şi-aşa zbuciumată, un calvar. 


După ce-au citit cartea cea bună, șoarecii au reacționat 
în mod diferit. Trauma provocată de dispariţia 
cașcavalului era încă vie şi nu le era deloc clar de ce 
dispăruse. Şoarecii s-au apucat să caute alte magazii cu 
caşcaval. Cei care primiseră cu braţele deschise 
filozofia cărții celei bune au fost primii care au plecat 
în căutarea cașcavalului nou. 


Şoarecii cărora le-a fost greu să accepte inedita filozofie 
şi să-şi schimbe felul de-a fi s-au mișcat mai anevoios. 
Însă şi ei au înţeles că trebuie să se schimbe odată cu 
vremurile. Și ci, în cele din urmă, au plecat să caute 
mai mult caşcaval. 


Învăţând să se schimbe odată cu vremurile, și ele 
schimbătoare, șoarecii au reușit să găsească mai mult 
caşcaval. Și l-au găsit mult mai repede decât în trecut. 
Avea dreptate cartea cea nouă! Aveau caşcaval... mai 
mult, şi era mai ușor de obţinut decât altădată. Mai 
bine de-atât nici că se poate, pentru un şoarece! 


Şi iată că șoarecii nu se mai întrebau de ce fusese 
mutat cașcavalul. Toată lumea era de acord că astfel de 
întrebări erau fără de răspuns. N-au încercat să se 
gândească la soluţii pentru a împiedica mutarea 
caşcavalului. Numai un fraier ar mai fi fost în stare să 
creadă că poţi controla soarta. Mai presus de toate, 


şoarecii nu şi-au mai pus niciodată întrebarea 
iraţională: „Cine mi-a luat cașcavalul?“ 


Viaţa era mai simplă acum. lotul se rezuma la o 
simplă ecuaţie: 

vrei caşcaval + cașcavalul nu mai e aici = 

îl cauţi în altă parte 
La urma urmei, nimic nu e mai important pentru un 
şoarece într-un labirint decât cașcavalul. Şi totuși... Ei 
bine... şi totuși, mai era și Max. lar Max era complet 


diferit de ceilalți. 


Mai demult, când era mic, Max şi-a întrebat părinţii 
care-i rostul labirintului. Părinţii nu i-au înţeles 
întrebarea. Văzându-l pe Max că insistă, i-au spus că 
unele întrebări sunt fără de răspuns şi că labirintul 
există pur şi simplu. Când i-a întrebat de ce era struc- 
turat aşa, de ce avea atât de multe coridoare inutile, 
părinţii i-au recomandat să nu-și piardă vremea cu 
astfel de întrebări. L-au îndemnat să înveţe să-și 
croiască mai bine drum prin labirint. Nu te-alegi cu 
caşcaval dacă stai să te întrebi de ce, i-au spus ei. Cu 
caşcaval te-alegi dacă alergi cât poţi de repede prin 
labirint. Labirintul, i-au explicat ci, este predeterminat. 
Te descurci cu ce ai. E o aroganță din partea unui 
şoarece să creadă c-ar putea face altfel, l-au prevenit ei. 


Însă Max nu fusese înzestrat cu virtutea de a se supune 
orbeşte. Așa că a continuat să-și enerveze părinţii, 
prietenii, profesorii şi pe oricine care făcea greșeala de 
a intra în vorbă cu el cu privire la aceste lucruri. Cu 
cât devenea mai iscoditor, cu atât descoperea cât de 
puţine lucruri înțelegeau ceilalți șoareci. Stiau multe, 
într-adevăr, însă înțelegeau puţine. 

Într-o bună zi, Max a dat peste cartea cea bună. L-a 
înfuriat. Nu putea concepe cum de era atât de citită și 
acceptată orbește. În urma lecturii, toţi ceilalți șoareci 
se hotărâseră să accepte schimbarea fără 

a crâcni, deoarece schimbarea, zicea în carte, era 
inevitabilă şi necontrolabilă. 


Însă Max nu era precum ceilalți. După ce citi cartea, se 
hotărî să facă exact invers. 


Max era decis să afle cine luase caşcavalul. Era decis să 
afle de ce fusese luat. Era decis să afle de ce e labirintul 
așa cum e. Şi era decis să schimbe tot 

ce nu-i plăcea la labirint. Așa că s-a pus pe treabă. 


Şi de-atunci trecu multă vreme. 


Zed 


Zed era un şoarece căruia nu-i păsa prea mult de 
caşcaval. ÎI consuma doar pentru că-l întărea trupeşte. 
Şi-l interesa să aibă forță, pentru că-l ajuta să 
gândească. 


Zed era cunoscut ca fiind înţelept, deşi puţini șoareci 
stătuseră de vorbă cu el despre lucruri profunde. Era 
un şoarece îndrăgit, însă avea obiceiul să vorbească 
despre chestiuni importante numai dacă deschidea alt- 
cineva discuţia. Lui Zed îi plăcea să socializeze, însă 
pare-se că-i plăceau la fel de mult și momentele de 
solitudine. 


Zed avea o personalitate magnetică. Îşi hipnotiza 
ascultătorii cu sclipirea sa caracteristică din privire şi 
cu zâmbetul schițat numai pe jumătate. Ascultătorii 
erau chiar şoarecii care-l vizitau, dornici să fie în 
preajma lui, să-l audă vorbind şi să se simtă 
reînsuflețiţi. Niciunul nu-şi putea explica efectul pe 
care-l avea asupra lor. 


Însă erau convinși, așa cum au realizat, ulterior, şi 
ceilalți șoareci, că Zed era un șoarece cum nu se mai 
văzuse. Nu-i păsa de caşcaval, nu-i păsa să înveţe să se 
descurce prin labirint și nu se simţea obligat să urmeze 
rutina și obiceiurile celorlalți șoareci. Se vedea clar că 
lui Zed îi plăcea viaţa sa (o viață de şoarece) mai mult 
decât oricăruia dintre semenii lui. 


Drept urmare, cei care-l cunoşteau pe Zed sau care 
auziseră de el îl respectau şi, totodată, se temeau de el. 
Il respectau pentru simpla lui prezenţă, pentru modul 
lui de-a fi, care-i făcea mai buni. Şi se temeau de el 


pentru că era dovada vie că acela care se împotriveşte 
tuturor convingerilor  șoriceşti despre lucrurile 
importante putea fi, totuși, fericit; de fapt, putea fi 
mai fericit decât orice alt şoarece din labirint. 


Într-una din zile, văzându-l pe Zed stând liniştit într- 
un colț al labirintului, un grup mic de șoareci se 
strânse în jurul lui. Când Zed își ridică privirea din 
pământ, observă că şoarecii erau dornici să-i vorbească. 
Zed se obişnuise cu astfel de discuţii neașteptate și 
lejere. Era obișnuit cu felul în care începea, continua și 
se încheia conversaţia. Nu se aştepta la vreo surpriză. 


De asta, probabil, i se zice surpriză. 


De ce 


Primul care vorbi fu un șoarece tânăr din grup: 

— Zed, începu șoarecele tânăr, eu și prietenii mei 
discutam despre cartea cea bună. Vorbeam despre cum 
să facem să acceptăm schimbarea și să trecem peste 
speculaţiile inutile referitoare la ea şi ne întrebam „de 
ce“ se întâmplă. Ştii, se spune că schimbarea e 
inevitabilă și că nu poate fi controlată... Ei bine, sunt 
sigur c-ai citit cartea cea bună. În orice caz, prietenul 
meu, aici de față, spune că nu-ţi pasă prea mult de 
carte şi că nu crezi ce scrie în ea. Uite ce e... eu cred că 
te-nșeli. Adică... desigur, vreau s-aud de ce crezi asta. 
Toată lumea spune că eşti un mare gânditor și că eşti 
foarte înţelept. Dar... eu ştiu că te-nșeli. Cum e 
posibil să respingi cea mai mare revelaţie din vremurile 
noastre — din toate vremurile! Sper, mai bine zis, 
sperăm cu toții să auzim ce ai de spus în privinţa asta. 
Nu-i adevărat, nu-i așa? Te îndoiești, cumva, că 
schimbarea e inevitabilă? 


Zed zâmbi. 
— Nu mă îndoiesc. Cartea cea bună are mare dreptate. 
Schimbarea e inevitabilă. 


Şoarecele cel tânăr păru vizibil ușurat. Simţea c-ar 
trebui să-i mulţumească lui Zed. Tocmai se pregătea 
să-și exprime recunoştinţa, când Zed vorbi din nou: 

— Nu mă îndoiesc, repetă Zed, dar cred că e ceva lipsit 
de importanţă. E irelevant. 


Tânărul şoarece rămase mut de uimire. Își dorea ca 
Zed să-l fi contrazis cu fermitate. Oricât de greu de su- 
portat ar fi să-ți spună cineva că logica ta e greșită, e 


mult mai rău atunci când ţi se spune că n-are nicio 
noimă. 

— Cum să zici una ca asta?! spuse șoarecele tânăr, peste 
putință de uimit, 

— Păi, răspunse Zed, stai să-ţi pun o întrebare. Zici că 
schimbarea e inevitabilă. Ce-i așa de important la 
revelaţia asta a ta? 

— Păi... păi, ne spune cum să trăim. Ne arată ce 
contează. Ne explică ce putem controla şi ce nu, deci 
ne ajută să ne concentrăm. Ne spune cum să ne 
folosim mai bine timpul. 


Şoarecele tânăr începea să-și recapete încrederea în 
sine. 

— Ne învață să fim eficienți. Ne ajută să avem mai 
multe rezultate. Ne învață toate astea și încă și mai 
câte, 

— Foarte bine, spuse Zed. O listă impresionantă, 
recunosc. 


Şoarecele tânăr părea mulţumit. 

— Pot să te mai întreb un lucru? zise Zed. 

— Da, bineînţeles, răspunse șoarecele tânăr. 

— Spui că revelaţia îţi arată ce contează, începu Zed. la 
zi-mi, ce contează, ce te-a învăţat? Ce ţi s-a spus să 
urmăreşti? Ce scop îţi spune cartea cea bună că trebuie 
să atingi? Ce realizezi în mod eficient? După ce criterii 
se măsoară rezultatele tale? 

Şoarecele tânăr îl privi ţintă. Se gândi să-i răspundă la 
fiecare întrebare pe rând. Și, pregătindu-se s-o facă, își 
dădu seama de ceva. Răspunsul era unul singur, același 
la toate întrebările lui Zed. Și șoarecele tânăr tăcu, 
şocat de ceea ce conștientizase. 


În jurul lor se strânseseră, acum, şi mai mulți șoareci. 
Toţi ochii erau aţintiţi asupra celui tânăr. Așteptau un 
răspuns. Erau din ce în ce mai încordaţi. 

— Caşcaval, răspunse șoarecele tânăr. Răspunsul la 
fiecare dintre întrebările tale este „caşcaval“. Asta 


contează, asta am învăţat! Asta am fost învăţaţi cu toţii 
să urmărim. După asta alergăm tot timpul. lot ce 
putem controla e cât de repede alergăm după caşcaval. 
Cei mai buni dintre noi izbutesc, îl găsesc. Eficienţa 
noastră, criteriul după care ne măsurăm succesul, este 
dată de cât de mult caşcaval avem. 


Apoi adăugă încă două cuvinte, atât. Nu ca răspuns la 
vreuna dintre întrebările lui Zed. Ci ca răspuns la ceea 
ce tocmai conștientizase. 

— De ce, spuse șoarecele tânăr cu un aer grav. 

Era un răspuns, o concluzie, nu o întrebare. 


Zed îi zâmbi compătimitor. Mulțimea fremăta deja. 
Toţi se simțeau trădaţi de șoarecele tânăr. 

— Ce înseamnă toate astea? strigă un șoarece bătrân. 
Ce rost are discuţia asta? Cine ești tu să hotărăști ce e 
relevant și ce nu? De ce, că până la urmă ai fost de 
acord că schimbarea e inevitabilă, că e necontrolabilă, 
deci... 

— N-am fost de acord cu-așa ceva, îl întrerupse Zed. 
Nu sunt de acord că schimbarea e necontrolabilă. 

— Eşti un prost, dacă nu eşti de acord, răspunse tăios 
şoarecele bătrân. 

— Poate. 


Şoarecele bătrân continuă mânios: 

— Şi ce-ar putea fi mai important decât asta? Ce-ar 
putea fi mai relevant pentru un șoarece în afară 

de asta? Or tu nu vrei să căutăm ceea ce ne face 
fericiţi? 

Zed se uita în continuare la șoarecele tânăr. Acesta se 
apropiase de Zed, îndepărtându-se de mulţime. Pri- 
vindu-l cu blândeţe, Zed îi răspunse şoarecelui bătrân, 
adresându-se însă celui tânăr. 

— Eu vreau mai degrabă s-o găsiţi decât s-o căutați. 
Cum să cauţi fericirea când căutarea în sine nu te face 
fericit? 


Şoarecele tânăr răspunse cu tristețe în glas: 


— Nu. Nu e în labirint. În labirint e doar căutarea. O 
căutare fără sfârșit. Oricât cașcaval ai strânge, o să 
alergi întruna. Nu aici e fericirea. Aici nu găsești decât 
mai mult caşcaval. 


Mulțimea era în pragul disperării. Şoarecele bătrân 
lansă ofensiva: 

— Frumoase vorbe ai rostit, dar nu valorează mai 
nimic. Un şoarece trebuie să ia labirintul așa cum e. 
Tot ce trebuie să-l preocupe e cum să se descurce prin 
el. Iar atunci când se mută cașcavalul, singurul lucru la 
care trebuie să se gândească șoarecele e cum să-l 
găsească. La ce altceva ai vrea să ne gândim? 


Zed se uită la șoarecele bătrân și zâmbi. Apoi răspunse: 
— Păi, sunt multe lucruri interesante şi importante de 
luat în seamă, răspunse Zed, realist. V-aţi întrebat 
vreodată de ce e schimbarea inevitabilă? V-aţi întrebat - 
vreodată de ce e labirintul așa cum e? Care-i rolul lui? 
V-aţi gândit vreodată să vă puneţi întrebarea Ze ce îşi 
petrec şoarecii toată viața căutând caşcaval? Vi s-a 
întâmplat vreodată să nu-l găsiţi și să vă întrebaţi cine 
mi-a luat cașcavalul 

Această ultimă afirmaţie stârni un val de nemulţumire. 
Şoarecii începură să protesteze la unison, strigând: 

— Ce pierdere de vreme! 

— Pentru ce să ne întrebăm așa ceva? 

— E strigător la cer!!! 

— Ridicol. 

— Ce prostie! 

— Aiurea. 

— E imposibil să afli cine ţi-a luat cașcavalul. 

— Nu există răspuns la întrebarea asta. 


Mulțimea se linişti şi urmă un scurt moment de 
tăcere. Liniştea fu risipită de o voce care venea 

din spate de tot. O voce puternică, încrezătoare și 
calmă, aproape indiferentă. Însă cuvintele fură rostite 
cu bună ştiinţă: 


— Ştiu eu cine a luat cașcavalul, spuse vocea. Şi ştiu şi 
de ce. 


Chit că pare imposibil 


Mulțimea era contrariată. Toți se întoarseră să vadă 
cine rostise acele cuvinte de neînchipuit. Se întoarseră 
să vadă cine şi dacă avea de gând să-și asume respectiva 
afirmaţie. Se întoarseră şi-l văzură pe Max. Pe care nu-l 
mai văzuse nimeni de aproape un an. Era extrem de 
fericit. 


Max se uita pe deasupra mulțimii, privind dincolo de 
ci toţi. Se uita fix asupra lui Zed. Părea să nu-i observe 
pe ceilalți şoareci din jur. 

— Ştiu eu cine a luat caşcavalul, spuse Max din nou, şi 
am să-ți spun. 

I se adresa numai lui Zed. 

Nimeni nu zise nimic. Ar fi putut să nu ia în seamă 
această ieșire, socotind-o un moment de rătăcire al 
vreunui smintit, însă era ceva în privirea lui Max care 
alunga o asemenea idee. Fiecare şoarece ştia, în 
adâncul lui, că nu glumea. Ca grup însă, nu voiau să 
se gândească la această posibilitate. Nu ştiau ce să 
creadă. Nu voiau să se gândească la asta. Fiecare 
aştepta ca altcineva să gândească în locul lor, ca cineva 
din mulţime să decidă cum ar trebui să reacționeze 
ceilalți. 

În cele din urmă, răzând în hohote, șoarecele bătrân 
spuse: 

— Ce prostie nemaiauzită! N-avem timp de 
fantasmagorii. Aici se poartă o conversație serioasă. E 
cât se poate de nepoliticos din partea ta să ne întrerupi 
aşa, nu crezi? Ei bine, n-o să ne lăsăm amăgiți de 
comentariile tale stupide. Hai, prieteni! Nu ajungem 


nicăieri cu discuţia asta. Şi se face târziu. Eu, unul, am 
altele mai importante de făcut. 


Şoarecele bătrân vorbise cu o elocvenţă uimitoare, cu- 
atât mai mult cu cât era nesigur pe propriile spuse. lar 
ceilalţi şoareci îi erau recunoscători. Încetul cu încetul, 
mulţimea se risipi. Erau încă încercaţi de îndoieli, 
neștiind dacă să plece sau nu, însă acestea aveau să 
dispară în timp. Într-o săptămână, întreg episodul avea 
să fie dat uitării. Poate doar șoarecele tânăr avea să-și 
mai aducă aminte. 


Zed rămase în mijlocul mulţimii împrăștiate. Nu se 
mișcase de la locul lui. Max se apropie de el. 

— Aş vrea să-ţi vorbesc, spuse Max. 

— Sunt sigur că vreau să aud ce ai de spus, răspunse 
Zed. 

— A fost un an pe cinste, continuă Max. S-au 
întâmplat atâtea. Am văzut atât de multe. Am învățat 
şi-am făcut atât de multe lucruri. Zed, tu eşti primul 
şoarece despre care ştiu c-o să priceapă ce am de spus 
şi o să dibuie înţelesul. Eşti gata să m-asculți? 

— Da. 


Max se duse spre Zed şi se aşeză lângă el. Băgă de 
seamă că Zed părea foarte tânăr. Auzise de el şi se 
aştepta să fie mult mai bătrân. 

— Mai întâi, să-ţi spun cum a început călătoria mea. Te 
rog să mă crezi că tot ce o să-ţi spun e adevărat... chit 
că pare imposibil. 

— Ştiu, spuse Zed. 


Max se-apucă să povestească. 


In sus 


— Acum un an, pe vremea asta, mi-am promis un 
P P 
lucru. Am luat o decizie, cea mai grea dintre toate de 
8 
până acum. Mi-am propus să aflu de ce a fost făcut 
labirintul aşa cum e, de ce a dispărut caşcavalul şi cine 

l-a luat. Și asta în condiţiile în care nu aveam motive 
să cred că voi fi în stare să aflu aceste lucruri. Ştiam 
doar că asta trebuie să fac în continuare. 


Am stat săptămâni la rând de vorbă cu alți șoareci, mai 
ales cu cei bătrâni. L-am întrebat pe fiecare dacă știe 
răspunsul la întrebările mele. Niciunul dintre ei n-a 
ştiut să-mi răspundă. Şi niciunul n-a înţeles ce-mi 
venise să le pun întrebări. Curiozitatea unui şoarece 
tânăr li se părea perfect justificată, însă asta nu în- 
seamnă că noi, şoarecii, trebuie să ne-o şi satisfacem. 
Mi-au spus așa: nu toate întrebările care încep cu de ce 
au neapărat și un răspuns. Şi chiar de-ar avea, nu 
şoarecii trebuie să le ştie. Şoarecii nu trebuie să pună 
întrebări. Ci să ia lucrurile ca atare. Însă, vezi tu, Zed, 
cu n-am fost în stare. 


În cele din urmă, am ajuns la aceeași concluzie la care 
ajung toţi şoarecii tineri. Am conchis că un şoarece 
într-un labirint nu va putea să-nţeleagă niciodată de ce. 
Dar, spre deosebire de alți șoareci, eu n-am făcut 
următorul pas logic, şi anume, să încetez să mă mai 
întreb de ce. În schimb, mi-am dat seama că, în 
labirint, şoarecii au o capacitate de cunoaştere şi de 
înțelegere limitată... Şi am decis să șes din labirint. 


La început, ideea, în sine, mi s-a părut nebunească. Ce 


înseamnă, de fapt, să ieși din labirint? Oare era posibil? 
Dar, oricât de mult încercam să-mi schimb hotărârea, 


spiritul meu entuziast mă aducea înapoi la aceeași 
concluzie. Așa c-am început să mă interesez cum să ies 


afară. 


Ştiam deja că labirintul e mărginit de ziduri dincolo de 
care nu putea trece nimeni. Am încercat să mă gândesc 
cum aş putea să le dobor. Era imposibil. Am încercat 
să sap în podea, gândindu-mă că poate există o lume 
subterană. Iarăşi, n-am avut niciun succes. 


Am conchis că singura ieşire din labirint trebuie să 
fie... pe „sus“. Ei bine, majoritatea şoarecilor nu se 
gândesc niciodată să se uite în altă direcţie decât în 
față, la stânga, la dreapta și în jos. Și în jos nu ne 
uităm decât atunci când căutăm ultimele firimituri de 
caşcaval rămase după ce mâncăm. Desigur, când eram 
mici, ridicam capul cât puteam de mult în direcţia 
cealaltă, curioși să vedem de unde vine lumina. 
Curând, ne-am dat însă seama că e fără de rost, așa că 
nu ne-am mai preocupat de asta. 


M-am gândit că n-ar fi o idee rea să mai arunc o 
privire. Şi, după cum mă și aşteptam, nu era nimic de 
văzut. Zidurile păreau să se-ntindă în sus la infinit. 
Însă nu m-am dat bătut. M-am uitat în sus din fiecare 
colț al labirintului. Am făcut asta zile întregi. Când, 
deodată, mi-am dat seama. Descoperisem ceva. 


Am observat că, dacă stai pe-un coridor şi măsori 
lungimea umbrei zidului, iar apoi te duci pe-un 
coridor paralel și măsori umbra acelui zid din aceeași 
direcție, umbrele au lungimi oarecum diferite. Asta 
însemna, desigur, că lumina venea din direcţia 
primului zid şi că zidurile nu erau infinit de înalte. 
Nimic senzaţional în această realizare. Însă, după ce 
am zăbovit câteva zile gândindu-mă cum să rezolv 
problema, am descoperit că pot calcula unghiurile în 
care pătrunde lumina pe fiecare coridor în parte, 
măsurând lungimile umbrelor, distanţa dintre zidurile 
celor două coridoare şi distanţa dintre un zid oarecare 


şi-un altul paralel, care nu avea umbră. N-a fost ușor, 
deoarece în labirint există numai câteva locuri cu trei 
ziduri paralele şi dispuse în așa fel, încât unul să nu 
aibă umbră pe niciuna dintre părţi. Însă, după ce-am 
găsit un asemenea loc, după ce-am mai făcut niște 
presupoziţii logice și am calculat unghiurile, am reușit 
să aflu înălțimea zidurilor! 


Aşadar, am făcut calculele şi am aflat înălțimea. Era 
nevoie de aproximativ patru șoareci aşezaţi unul 
deasupra celuilalt pentru a ajunge în vârf. Am recrutat 
alți şoareci, însă curând am descoperit că nu sunt 
suficient de puternici pentru a susţine o greutate mai 
mare decât cea a unui singur şoarece așezat deasupra 
lor. Aveam o problemă. 


Apoi am început să adun cașcaval, cât am găsit de 
mult. Am făcut din el o grămadă, însă fără niciun rost. 
Nu era îndeajuns de rezistentă pentru a-mi susține 
greutatea. De fiecare dată când mă suiam în vârful 
piramidei de caşcaval, nu trecea mai mult de-o 
secundă și mă și trezeam pe jos, îngropat în caşcaval, 
Am încercat chiar să mă urc pe zid folosindu-mi ghea- 
rele. Iarăși, fără succes. Dar, tocmai când rămăsesem 
fără idei, m-am întâlnit cu cineva. M-am întâlnit cu 
un şoarece așa cum nu mai văzusem niciodată. Un 
şoarece care sfida toate legile logicii. Un şoarece care ar 
fi putut să-mi rezolve problema... 


ÎI chema Big. 


Big 


Nu era numele lui adevărat, deși toată lumea îi spunea 
Big. Motivul era evident: era mare?. Nu era defel cel 
mai mare șoarece din labirint. Nu era predispus 
genetic să fie mare așa cum sunt unii șoareci. Era însă 
cel mai puternic. Nici vorbă de competiţie: era mai 
puternic decât ar fi putut fi vreodată orice alt şoarece. 
Şi era mare pentru că-și dorea și se străduia să fie mare. 


Mai rar vezi un șoarece făcând exerciţii. Așa ceva nici 
că se mai pomenise în labirint. N-are niciun sens: 
obţinerea cașcavalului nu e nici pe departe un test de 
forță. În orice caz, Big nu mânca foarte mult. Dacă, în 
mod normal, un șoarece mânca tot cașcavalul pe care-l 
găsea, Big mânca îndeajuns cât să-i asigure creșterea. 
După ce termina Big de mâncat, mai rămânea deseori 
caşcaval pe jos. Celorlalţi șoareci li se părea ciudat. 
Pentru ei, masa se termina doar atunci când li se 
termina cașcavalul. 


Spre deosebire de alţii, Big nici măcar nu mergea să 
caute de mâncare. N-avea de ce. Când se ducea în 
locul cu cașcavalul și vedea că fusese mutat, nu se 
supăra. Antrenamentul lui zilnic presupunea destulă 
alergătură prin labirint, așa că la fiecare patru ore găsea 
grămezi noi de caşcaval. În puţinele cazuri când nu 
găsea nicio bucată de caşcaval, pur și simplu nu 
mânca. Prietenii îl întrebau: „Nu te duci și tu, azi, să 
cauţi niște caşcaval?“ EI le răspundea simplu: „Eu nu 
joc jocul ăsta.“ Şi-I lăsau și plecau. 

Şi-atunci pentru ce se chinuia atât de mult să-și 
dezvolte musculatura? Pentru ce se antrena atât? 
Pentru ce atâta bătaie de cap? Care era scopul Big, se 


confruntase cu astfel de întrebări toată viaţa. De 
obicei, nu dădea niciun răspuns. lar dacă lua cuvântul, 
spunea doar: „Eu sunt scopul.“ Nu-și bătea nimeni 
capul să-l întrebe ce voia să zică. 


Big era mulțumit. Descoperise lucrul care-l făcea 
fericit. Şi-şi vedea de ale lui. Nu-i păsa dacă ceilalți 
înțelegeau sau nu. Nu conta că restul nu vedea nici 
urmă de fericire în căutarea lui. Era ceva al lui. Așa 
cum și ceilalți șoareci aveau ceva al lor. Iar lui Big asta 
i se părea cât se poate de firesc. 


Big nu părea să se simtă ca-n labirint. Pentru el, 
labirintul era irelevant. Nu-i impunea nicio restricție. 
Avea mulţi prieteni și mult timp la dispoziţie, pe care-l 
petrecea împreună cu aceștia. Mai mult, în mediul lui 
avea nenumărate ocazii să-și urmeze pasiunea, şi 
anume, să-și găsească liniştea și fericirea. Așa că nu se 
obosea să se gândească la labirint. 

Până când... Ei bine, într-o bună zi, Big își dădu 
seama că se schimbase ceva în viața lui. Şi, pentru 
prima dată de când se ştia el, se pomeni gândindu-se 
la labirint, realizându-i existenţa. Despre asta însă vom 
discuta mai târziu. La scurt timp după aceea, Big făcu 
cunoștință cu Max. 


Aici ajunse Max cu povestea lui. 


Note: 
2 Termenul englezesc big înseamnă, în românește, „mare“. (N. 


red.) 


Afară 


Max își continuă povestea: 

— Într-o zi, mă pomenesc că vine Big la mine şi-mi 
spune că auzise că pun la cale ceva nebunesc. Îmi 
zâmbi atunci când rosti cuvântul „nebunesc“, ca și 
cum ar fi vrut să-mi demonstreze că nu-i păsa deloc de 
termen. Nu-l cunoșteam pe Big, nici măcar nu 
auzisem de el, însă am rămas buimac când m-am uitat 
la el. Nu văzusem în viaţa mea şoarece mai puternic, 
aşa desăvârșit ca el. Când mi-a spus că-l cheamă Big, 
nu m-am putut abţine să zâmbesc. 

Big îmi mărturisi că-i auzise pe alți șoareci vorbind 
despre „un tip, Max“, care urmărea un scop imposibil. 
Interesul față de mine i-l stârnise un șoarece care 
spusese c-ar trebui să încetez să mă mai port ca un 
copil și că ar fi cazul să merg să caut caşcaval. Când un 
altul adăugase tăios că trăiesc în lumea mea, că joc 
după regulile mele şi că le dau un exemplu prost 
şoarecilor mai mici, Big şi-a zis că trebuie să vină să 
mă vadă. 

Pe Big nu-l interesa să ştie de ce voiam să urc zidul. 
Nu m-a întrebat dacă mi se pare un lucru realizabil. În 
schimb, m-a întrebat cât de înalt estimasem că e zidul. 
I-am spus că era cât patru șoareci de înalt. 


După un timp, îmi spuse: „Cred că te pot ajuta.“ L- 
am întrebat cum ar putea să mă ajute. Bănuiam ce are 
de gând să-mi răspundă, dar ideca în sine mi se părea 
exagerată. Și totuși, Big mi-a făcut propunerea: „Te 
pot arunca eu sus. Cum ţi se pare?“ 


Oricât de nercalizabil mi se părea, ştiam că Big vorbea 
serios. Un singur cuvânt îmi veni în minte. „Mulţu- 
mesc“, îi răspunsei, extrem de recunoscător. „Hai să-i 
dăm bătaie, atunci“, sugeră Big, zâmbind. 


Big se așeză în așa fel, încât stătea pe picioarele din- 
dărăt, cu spatele sprijinit de zid. Îmi spuse să alerg cât 
pot de repede spre el și să sar atunci când ajung în 
dreptu-i. Am făcut întocmai. Am alergat cât de repede 
am putut și apoi am sărit. Din aer, l-am simţit pe Big 
strecurându-se sub minc, iar apoi m-a propulsat în sus 
cu o forță uimitoare. Până să-mi dau bine seama, eram 
deja în dreptul vârfului zidului, şi tocmai când era să 
mă duc în jos, am făcut un efort pentru a ajunge la zid 
şi m-am agăţat de el. M-am suit pe zidul îngust și m- 
am stabilizat. 


lată-mă... un şoarece care nu mai era în labirint. Un 
şoarece care, în acel moment, putea vedea mai departe 
decât și-ar fi putut imagina orice alt şoarece. Un 
şoarece pe cale să răspundă la întrebarea pe care și-o 
puseseră mulţi înaintea lui, renunțând însă la ea ca la o 
cauză pierdută: cine mi-a luat cașcavalul? 


Şi nu aveam de gând să mă opresc aici. 


Cine mi-a luat cașcavalul? 


Max povesti mai departe: 

— În lumea de dincolo există și alte „fiinţe“. Seamănă 
cu șoarecii, doar că sunt mai mari. Sunt mai deştepte 
decât majoritatea dintre noi, însă nu la fel de deștepte 
ca unii șoareci. Li se spune „oameni“. Labirintul l-au 
creat chiar unii dintre ei, pentru amuzamentul și 
câștigul lor, pentru a servi scopului lor. 


Lumea noastră (ceea ce este predeterminat) e complet 
diferită. Însă, dincolo de labirint, lumea nu mai e pre- 
determinată. Are un rost al ei. Şi anume, să satisfacă 
nevoile şi interesele celor care o controlează. Oamenii 
de care-ţi vorbesc sunt cei care ne modelează nouă 
labirintul. Ei creează regulile după care trăim şi ne 
recompensează sau ne pedepsesc. Și asta pentru că 
iubim cașcavalul mai mult decât orice altceva. Pentru 
că suntem șoareci prinşi într-un labirint. Și, pentru un 
astfel de şoarece, cașcavalul e tot ce contează. 


La prima mea călătorie în afara labirintului (am mai 
făcut multe altele de atunci), am învăţat extraordinar 
de multe, Am petrecut luni întregi studiind limba oa- 
menilor. l-am ascultat și am citit ce scriau. Am 
descoperit că mai există și alte labirinturi în afară de al 
nostru. Că mai sunt și alţi șoareci şi alte ființe. Şi, deși 
toate ființele sunt diferite între ele, se și aseamănă în 
anumite privinţe. 

Avem nevoie de o anumită cantitate de caşcaval pentru 
a trăi. Însă am aflat că goana noastră după caşcaval nu 
e alimentată de dorinţa de a avea tot mai mult. În 
realitate, oricât caşcaval am avea, n-am fi mai fericiţi; 
contează numai să facem rost de mai mult. După ce 


strângem o anumită cantitate de caşcaval, ne obișnuim 
cu ea, şi astfel ne dorim mai mult. 


Viaţa în labirint ne condiţionează în așa fel, încât să 
nu ne mulțumească nicio cantitate de caşcaval. Ferici- 
rea și liniștea: asta urmărim toată viaţa, alergând prin 
labirint. Însă, când ajungem la destinaţie, nu le găsim. 
Găsim doar mai mult caşcaval. Şi de fiecare dată, caş- 
cavalul ne înșală aşteptările. Şi totuși, refuzăm să ne 
îndoim de convingerile noastre cu privire la el sau la ce 
ne poate face cu adevărat fericiţi. În schimb, ne 
ambalăm şi mai tare şi căutăm şi mai mult caşcaval. Şi 
goana continuă. 


Azi, mai devreme, i-ai întrebat pe şoarecii strânși în 
jurul tău: cum să cauţi fericirea când căutarea în sine nu 
te face fericit? Câţi şoareci au curajul să răspundă la în- 
trebare? Câţi vor putea să accepte presupusul răspuns? 
Tu le ceri şoarecilor să facă lucruri despre care ei nu 
ştiu nimic. Le ceri să se îndoiască şi să gândească, însă 
ei aleg să ia lucrurile așa cum sunt. Le ceri să se 
găsească pe ei înșiși, însă ei sunt ocupați cu căutatul 
caşcavalului. Le ceri să-și ia viețile în mâini, însă ei 
sunt ocupați s-o ia la goană prin labirint. 

Tu, Zed, le ceri să fie. Însă ci s-au obişnuit doar să 
facă. Să ştii că nu doar noi, şoarecii, suntem așa. Toate 
fiinţele sunt la fel. Chiar şi oamenii. Şi ei au 
labirinturile lor. Şi ei au cașcavalul lor. Atâta doar că ei 
îl numesc altfel. Descoperă diverse lucruri în 
comportamentul șoarecilor, însă nu realizează că și 
viaţa lor e la fel. Şi ei îşi acceptă labirintul ca fiind 
predeterminat și li se pare că zidurile sunt de netrecut. 
Şi ei refuză să facă ceva în privinţa asta. Nici ei nu sunt 
în stare să-și pună întrebările-cheic. 


Am descoperit că nu e nici irelevant și nici inutil să 
întrebi „cine mi-a luat cașcavalul?“. Acest lucru trebuie 
ştiut, pentru că poate fi controlat. Şi e, într-adevăr, 
controlat. Dar nu de şoarecii din labirint. Pentru 


şoarecii care au acceptat că labirintul e ca un făcut, un 
fel de închisoare, singura decizie posibilă e să 
reacționeze în funcţie de intenţiile celorlalți. Însă 
pentru cei ce refuză să accepte că labirintul e un făcut 
şi caută să se împotrivească scopului acestuia, mai 
există o posibilitate: să aleagă să facă ceva. 


Asta am ales și cu. Mi s-a spus că nu există răspuns la 
întrebarea de ce. Mi s-a spus că n-am decât să accept 
schimbarea. Mi s-a spus să urmăresc doar cașcavalul. 
Mi s-a spus că să cauţi caşcaval e un lucru prestabilit. 
Mi s-a spus că locul meu e în labirint şi că labirintul e 
predeterminat. Ei bine, cu am demonstrat contrariul. 
Şi asta nu e tot... am mai făcut ceva. 


Am fost învăţat că, dacă te întreabă vreodată cineva cu 
voce tare, frustrat sau încurcat, „cine mi-a luat cașca- 
valul?“, atunci trebuie să-i spun acelui șoarece că nu 
contează cine l-a luat: contează doar că nu mai e. 


Ei bine, acum am un alt răspuns la această întrebare. 
Data viitoare când mă va întreba vreun şoarece, cu 
voce tare, „cine mi-a luat cașcavalul?“, o să-i răspund. 
Însă răspunsul n-o să fie cel la care te gândeşti tu, Zed, 
pentru că lucrurile s-au schimbat. Eu le-am schimbat. 


Răspunsul pe care i-l voi da șoarecelui va fi următorul: 
eu ţi-am luat cașcavalul! 


Eu ţi-am luat cașcavalul! 


De îndată ce am învăţat limba oamenilor, am petrecut 
mult timp studiindu-i. Am citit şi ce scriau despre 
labirint. Am aflat cum îl construiseră și în ce scop. Am 
aflat de ce mutau cașcavalul și cum alegeau unde să-l 
mute. Multe dintre întrebările pe care mi le pusesem 
încă din copilărie şi-au găsit atunci răspuns. Am aflat 
de ce sunt atâtea coridoare inutile în labirint şi de ce 
există atât de multe moduri de a ajunge în același loc. 


Pe toate le-am aflat, înțelegând, așadar, de ce sunt 
lucrurile aşa cum sunt în labirint. Însă asta nu le și 
justifica. În realitate, totul era cât se poate de nedrept. 
Cei care concepuseră labirintul o făcuseră spre 
propriul câştig și interes. Însă nu ei trăiau în labirint, 
ci noi. Am ajuns să înţeleg de ce, însă n-aveam de gând 
să mă obişnuiesc cu ideca. 


Aşa c-am hotărât să fac ceva în această privință. Mi-a 
luat numai câteva săptămâni până să realizez ce-i de 
făcut. În fiecare seară, administratorii care proiectaseră 
labirintul nostru le lăsau indicaţii asistenţilor lor. 
Dimineaţa, asistenții citeau indicaţiile și făceau 
schimbările corespunzătoare în labirint. Apoi studiau 
şoarecii toată după-amiaza, notând observaţiile într-un 
carneţel. Seara, administratorii citeau însemnările 
asistenţilor şi stabileau indicaţiile pentru a doua zi. În 
fiecare zi, aceeaşi succesiune de evenimente. Totul era 
extrem de banal. 


Aici am intervenit eu. M-am apucat să modific 
indicaţiile lăsate de administratori şi apoi însemnările 
făcute de asistenţi în carneţel. Astfel, am reușit să 
influențez schimbările ce trebuiau făcute în labirint. 


Am luat-o încet. La început, am făcut doar schimbări 
minore: am mutat pe rând câte un zid, de obicei, unul 
din cadrul coridoarelor de la marginea labirintului. Cu 
timpul însă am devenit mai îndrăzneţ. Am schimbat 
toată structura labirintului. lar acum e mult mai 
eficient, iar designul lui, mai inspirat. Acum avem mai 
mult caşcaval în labirint, deși nu e neapărat și mai 
lesne de găsit. 


Pentru ce-am făcut asta? Cu ce scop? Pentru a-i 
determina pe şoareci să aprecieze labirintul la 
adevărata lui valoare. Pentru a-i face să chibzuiască mai 
bine asupra coridoarelor pe care le aleg. Pentru a-i 
încuraja să gândească. Pentru a-i motiva să descopere 
de ce depinde cu adevărat fericirea lor. Pentru a-i 
încuraja să-și descopere propriul ţel. 

Însă, vezi tu ironia? Oricât de mult aș vrea eu să-i ajut 
pe șoareci, labirintul este, totuși, bazat pe preferințele 
mele şi pe ceea ce corespunde scopului meu, nu 
scopului lor. Şoarecii din labirintul de azi sunt la fel de 
constrânși ca înainte! Noul labirint este mai bun decât 
cel vechi, însă şoarecii tot după regulile altora joacă. 


Însă nu-i obligatoriu ca lucrurile să stea astfel. Dacă 
un singur șoarece ar alege nesilit de nimeni să nu mai 
alerge orbește după caşcaval, ar fi liber. Eu nu l-aș mai 
putea controla. Regulile mele n-ar mai avea nicio im- 
portanță. 


Dacă un singur şoarece ar alege, așa cum am făcut eu 

însumi cu luni în urmă, să plece din labirint, ar fi 
liber. Dacă un singur şoarece ar susţine deschis, așa 
cum ai făcut tu însuţi mai devreme, astăzi, că sunt 
lucruri mai interesante și mai importante decât 
caşcavalul, ar fi liber. 


Spune-i toate acestea unui şoarece din labirint. Ce 
crezi că-ţi va răspunde? De crede că măreţia nu poate 
fi atinsă de nimeni, atunci îţi va mulţumi că l-ai ajutat 
să întrevadă o asemenea posibilitate. Totuși, mai sunt 


şi şoareci care efectiv speră ca măreția să fie de neatins, 

pentru că numai asta le poate justifica ignoranța în 

care trăiesc. Spune-i unui astfel de şoarece că măreția 

poate fi atinsă și te va uri. 


Cred că foamea de inspirație e mai mare decât foamea 
de caşcaval. Însă, chiar dacă mă-nșel, nu pot fi de 
acord cu un labirint care-i învață pe șoareci că sunt 
mici şi nesemnificativi. Nu pot fi de acord cu un 
labirint care-i învață pe șoareci că e nobil şi înțelept să 
fii slab şi să suferi. Nu pot fi de acord cu un labirint 
unde goana după caşcaval este prestabilită. Nu pot fi 
de acord cu un labirint care-i spune unui şoarece tânăr 
că nu poate ști şi nu poate realiza mai mult de-atât. 
Ştiu prea bine ce-nseamnă să fii tânăr într-un astfel de 
labirint. Şi nu pot fi de acord cu aşa ceva. 


Asta-i cauza mea. Şi tu eşti primul şoarece căruia i-am 
spus-o, pentru că ştiu că poţi înţelege. Și motivul 
pentru care sunt sigur e simplu... 

Am luat cașcavalul mai multor șoareci din labirint şi 
deci i-am influenţat. Luându-le cașcavalul, am 
schimbat modul în care gândesc, am schimbat ceea ce 
simt, direcţia în care merg și ceea ce cred. Şi ție ţi-am 
luat cașcavalul de multe ori, Zed. Dar nu ţi-a păsat. 


Ziduri 


Max terminase de povestit. Expresia de pe faţa lui 
sugera că e mulțumit. Nu-și dorea nimic de la Zed. 
Nu încerca să-i obţină aprobarea. Nu se aștepta la vreo 
reacție anume. 

— Mulţumesc că mi-ai împărtăşit povestea ta, spuse 
Zed. Călătoria ta este, cu adevărat, remarcabilă. Eşti 
un şoarece cum nu s-a mai văzut. 


Se făcuse întuneric. 

— Hai să mai vorbim şi mâine, îi sugeră Zed. Se face 
târziu. Ne vedem aici mâine-dimineaţă? 

— Da, spuse Max. 

Max se aștepta ca Zed să se ridice şi s-o ia pe coridor 
pe lângă el. În schimb, Zed se întoarse cu faţa spre colţ 
şi se duse drept către zid. Max îl privi încurcat. Era o 
fundătură. Ce voia Zed să facă? Să rămână toată 
noaptea în colț? Era derutat? 


Zed continuă să meargă. Cu o clipă înainte să intre cu 
capul în zid, Max vru să-l atenţioneze: „Stai!“ lar apoi 
văzu ce se întâmplase. 


Cu ochii lui, Max îl văzu pe Zed trecând prin zid. Tre- 
cuse prin el de parcă zidul nici n-ar fi fost acolo... ca și 
cum ar fi fost făcut din aer... ca și cum zidul pur și 
simplu nu ar fi contat. Şi se făcu nevăzut. Max rămase 
pe loc, holbându-se în gol la zid. 

O clipă mai târziu, de dincolo de zid se auzi vocea lui 
Zed: 

— Ai avut dreptate, Max, spuse el. Chiar poz fi liber. 
lar mâine îţi voi spune povestea mea. 


Max se aşeză, complet buimăcit. Ştia că Zed zâmbea. 
Li 5 

Nu se putu abţine să zâmbească şi el. „Şi când te 

gândeşti că eu am fost cel care a vorbit până acum“, își 

spuse Max, amuzat. 


Labirintul din şoarece 


Max ajunse la locul de întâlnire dimineaţa devreme. 
Nu dormise toată noaptea. Însă se simțea mai treaz și 
mai viu ca oricând. Când își dădu seama că se uita de- 
a lungul coridorului, așteptând să apară Zed, îl pufni 
râsul. 


„Orice alt şoarece s-ar fi văzut nevoit să străbată cori- 
dorul pentru a ajunge aici“, se gândi el. Însă nu şi Zed. 
El nu zrebuia să facă nimic. Putea să apară de oriunde. 
Şi atunci îl zări pe Zed îndreptându-se către el așa cum 
ar fi făcut orice alt şoarece, străbătând coridorul lung. 
Şi râse încă o dată. 

Se salutară din nou și după ce se așezară, Zed spuse: 

— Ieri, înainte să-ţi începi povestea, mi-ai spus că tot ce 
urmează să-mi povestești e adevărat. Chit că pare 
imposibil. 

— Așa e, încuviință Max. 

— Ei bine, spuse Zed, eu voi începe prin a-ţi spune că 
nimic din ce-ţi voi spune nu e imposibil. 

Max dădu din cap, iar Zed continuă: 

— Ce-ai spune dacă ți-aş zice că nu e nicio diferență, 
dar absolut niciuna, între ce-ai realizat tu când ai ieșit 
din labirint și ce-am făcut eu aseară? 

— Tot ce se poate, asta aș zice, deşi nu văd cum, 
răspunse Max. 

— Max, tu cum ai ieșit din labirint? întrebă Zed. 

— M-am prins de vârful zidului. M-am chinuit şi m- 
am urcat pe el. Şi-apoi m-am dat jos. L-am avut pe 
Big, care m-a ajutat să ajung sus, răspunse Max. 

— Adevărat. Însă aminteşte-ţi de începutul poveștii 
tale. De ce eşti tu singurul şoarece care a ieșit vreodată 


din labirint? Cum de te-a ajutat Big tocmai pe tine? 
Cum de-ai ajuns să-ţi dorești să te agăţi de vârful 
zidului? 


Max se gândi câteva clipe. Apoi răspunse: 

— Am fost singurul care încerca să iasă. 

— Aşadar, ce te-a împins, în fond, să faci una ca asta? 

— Decizia mea. Determinarea. Gândul. Gândul că voi 
evada. 

— De-aici a pornit totul, adăugă Zed. 

— Aşa e. 

— Ai avut un gând, iar acel gând ţi-a dirijat acţiunile 
care i-au conturat viziunea. La fel mi s-a întâmplat și 
mie. Am făcut ceea ce-am crezut că pot face. Am 
procedat așa cum mi s-a părut mie că trebuie. Nu mă 
gândesc la labirint, la zidurile lui, așa cum fac 
majoritatea celorlalți șoareci. Asta avem noi în comun. 
— E o diferenţă totuși, spuse Max. Ce-am făcut eu e... 
posibil. Ce-ai făcut tu... e, fizic sau oricum ai lua-o, 
imposibil... Sfidează toate legile logicii. N-ar trebui să 
fie posibil. 

— Atunci nu e absolut nicio diferență, spuse Zed. În 
labirint nu există niciun șoarece care să creadă că ceea 
ce ai realizat tu este posibil. Acest lucru depășește pu- 
terea /or de înţelegere, dar nu și pe a ta. 

— Așa e. Şi totuşi, e o diferență. Eu pot să-ţi explic 
cum am evadat din labirint. Aşa cum, de altfel, am și 
făcut. Tu poţi să-mi explici, să-mi descrii, cum de-ai 
trecut prin zidul acela? 

— Pot să-ţi explic, răspunse Zed. Tot ce se întâmplă, tot 
ce facem, își are originea în ceea ce gândim. De 
exemplu, activităţile noastre fizice: când vrem să ne 
însușim o bucată de caşcaval, mintea îi comandă 
corpului să se deplaseze spre el. Deși gândurile și 
corpul nu sunt conectate fizic între ele, corpul 
reacţionează, deoarece mintea insistă că trupul se poate 
mișca într-un anumit fel și cu un anumit rost. Uită-te 
la un șoarece nou-născut şi vei vedea că nu ne naștem 


cu această convingere; trebuie să ne-o cultivăm prin 
repetiţie şi gândire profundă. Ceea ce e valabil și 
pentru alte scopuri ale noastre, care nu sunt de ordin 
fizic. Când ne concentrăm asupra rezolvării unei 
probleme, nu există nicio legătură fizică între intenţia 
de a ne atinge respectivul obiectiv, efortul intelectual 
depus ulterior și soluţia finală. Ceea ce ne ajută să 
trecem de la problemă la analiză şi apoi la soluţie este 
insistența minţii noastre. Asta trebuie să înțelegem, să 
conştientizăm. Indiferent de situaţie, explicația e 
următoarea: nimic nu are continuitate fizică, toate 
stavilele apar numai prin insistența minţii noastre. 


Max se uită atent la el, cântărindu-i spusele. Zed vorbi 
mai departe: 

— Nu mă refer aici numai la faptul de a crede că poţi 
trece prin ziduri. La urma urmei, tu ai găsit un mod al 
tău de-a evada din labirint. Dar ar trebui să știi că 
același proces te-a făcut și pe tine să mergi mai departe 
ca orice alt șoarece. Ai refuzat să accepţi premisele, 
regulile și constrângerile acceptate de ceilalți. Ai reușit 
să-ți pui în gând, să nutrești convingerea, că poţi şti şi 
face mai mult de-atât. Ceea ce-ai și făcut. La fel am 
procedat și eu. M-am împotrivit premiselor. M-am 
abătut de la reguli. Am ignorat constrângerile. Am 
refuzat să cred că totul e prestabilit. Iar consecinţele au 
fost inevitabile. Labirintul a încetat să existe. 

— Atunci... el, de fapt, nu există? întrebă Max. Pentru 
nimeni? 

— Ba există. Pentru majoritatea şoarecilor există. Ei 
sunt legaţi de labirint, îşi definesc existenţa în funcţie 
de el. Ai spus-o și tu în nenumărate rânduri, 
numindu-i „şoareci în labirint“. Afirmația nu e falsă, 
însă e periculos de înșelătoare. 

— Cum așa? întrebă Max. 


Zed zâmbi. 
— Vezi tu, Max, problema nu e că șoarecele e în 
labirint, ci că labirintul e în șoarece. 


Un şoarece 
cum nu s-a mai văzut 


Trecuse aproape o oră de când Max şi Zed stăteau 
împreună, fără să zică nimic. Niciunul nu mai găsea 
nimic de zis. Niciunul nu se grăbea să plece. 

Max se gândea. Mintea lui încerca să înţeleagă, să 
proceseze tot ce-i spusese Zed mai înainte. Ştia că o să- 
i ia mult timp până să realizeze cu adevărat — să 
devină realitate pentru el — ceea ce abia începuse să 
înţeleagă. Însă conversaţia îl însufleţise. Era fericit. 


Şi Zed se gândea. Se gândea la șoarecele incredibil din 
faţa lui care izbutise să se caţăre pe zid, să evadeze din 
labirint şi să preia controlul asupra lumii în care trăia. 
Învăţase ceva de la Max, ceva de care nu-i păsase 
înainte. lar acum, că ştia acest lucru, era amuzat... 
Modificând de zor însemnările din caiet, Max era, 
așadar, cel care-i așezase lângă pat o bucată proaspătă 
de caşcaval în fiecare dimineaţă. 


După o vreme, cei doi șoareci îşi luară rămas-bun. 
Aveau să se reîntâlnească în calitate de prieteni. 


Fiecare avea să meargă pe drumul lui. Însă, de-a lungul 
călătoriei, fiecare avea să fie ajutat şi încurajat de 
existența celuilalt... de gândul că, undeva în labirint 
sau dincolo de el, există un şoarece cum nu s-a mai 
văzut. 


Există și soareci mari 

Era o zi ca oricare alta. Big se trezi, se dezmorți și apoi 
îşi începu alergarea de dimineață. Alergă prin labirint, 
repede, urmându-și traseul obişnuit. De regulă, alerga 
câte-o oră, trecând apoi la antrenamentul de forță. 


Big avusese în vedere un singur criteriu atunci când își 
planificase traseul pe care-l urma în fiecare dimineaţă, 
când alerga. Big voia să sprinteze la viteză maximă prin 
labirint, fără să fie incomodat de grupuri de alți 
şoareci, pe care să trebuiască să le ocolească. Traseul lui 
cuprindea cele mai puţin aglomerate coridoare din 
labirint. 


Însă azi Big constată că se schimbase ceva. Coridoarele 
pe care alerga, cele pe care alerga de obicei, erau 
aglomerate. După ce îşi termină tura, se întrebă ce se 
întâmplase. Îşi dădu seama că numărul şoarecilor din 
labirint creştea constant de ceva vreme încoace. Obser- 
vase problema încă dinainte, prin diverse locuri din 
labirint, dar nu se gândise prea mult la acea tendință 
până azi. Însă acum îi perturbase alergarea. 


Nu putea să continue aşa. Cât fu după-amiaza de 
lungă, Big se plimbă prin labirint, explorând fiecare 
colț. Luă în special aminte la coridoarele mai izolate. 
După ce conchise că văzuse destul, își analiză 
opţiunile. 

Traseul pe care-l urmase până acum era printre cele 
mai bune. Putea să-l îmbunătățească pe alocuri, e 
adevărat, şi era chiar indicat s-o facă. Big analiză 
problema o oră, declarându-se, în cele din urmă, 
mulțumit că reușise să schițeze cel mai bun traseu 


pentru alergat. Se uită la schiță. Era bună. Însă nu 
nemaipomenită. 


Traseul pe care-l schiţase părea bun, cel puţin pentru o 
vreme. Însă curând chiar şi cele mai izolate coridoare 
aveau să se aglomereze, nu foarte mult, dar îndeajuns 
cât să-l încetinească. Iar așa ceva era inacceptabil. 


Reflectă asupra situaţiei. Pentru prima dată în viaţă, 
realiză că se gândea la labirint. Nu se mai gândise 
niciodată la el până atunci. Fusese total lipsit de 
importanță. lar acum, structura labirintului, simplul 
fapt că exista, stătea în calea scopului său. Nu putea să 
accepte așa ceva. 


Labirintul era mare. Dar nu destul de mare. Labirintul 
era un mod de viaţă. Însă nu şi modul lui de viaţă. 
Labirintul era tot ce ştia. Dar nu şi tot ce-şi putea ima- 
gina. Se hotărâse. 


Târziu, în aceeași seară, Big se apropie de una dintre 
marginile labirintului. Când ajunse în dreptul zidului, 
îl atinse uşor. Făcu un pas înapoi. Apoi își luă avânt cu 
toată puterea... şi făcu o gaură în zid. 

Big păşi prin gaura pe care o făcuse și ieși din labirint. 
Nu avea de gând să se mai întoarcă vreodată. Labirin- 
tul redevenise irelevant. 


Există scopuri care sunt, pur şi simplu, mult prea im- 
portante. Există vieți ce nu sunt atât de ușor de 
E na if iată 
îngrădit. Există şi șoareci mari. 


Teme de discuţie 


Sper că v-a plăcut povestea și că v-a îndemnat să vă 
aplecaţi din nou asupra unor lucruri care deseori sunt 
luate de-a gata în mediul vostru. Unii dintre voi poate 
că abia aşteaptă să schimbe impresii cu prietenii sau cu 
membrii clubului de lectură din care fac parte. Alţii 
poate că văd cartea de față ca pe un instrument 
oportun pentru structurarea discuţiilor şi a analizelor 
realizate de membrii unei organizaţii. Următoarea sec- 
ţiune a cărții promovează analiza şi discuţiile 
constructive, 

Cred că fiecare cititor va extrage din paginile cărţii ce 
este mai important pentru el. Întrebările de mai jos nu 
sunt menite să vă îndrume sau să vă structureze 
discuţiile de grup, fiind, mai degrabă, un punct de 
pornire al acestora. Puteţi începe cu absolut orice 
întrebare, puteţi să treceţi de la una la alta în orice 
ordine doriţi sau, la fel de bine, puteţi chiar să nu 
ţineţi deloc cont de listele de întrebări. 


Prima listă de întrebări se adresează celor care-și doresc 
să se autoanalizeze. Așa cum ne-ar spune Max, Zed și 
Big, autoanaliza este cel mai important aspect al 
dezvoltării şi învățării. Cu toate acestea, e util să ştii și 
cum au interpretat alții povestea și ce au înţeles din ea. 
Poate s-au axat pe ceva ce ţie ţi-a scăpat; ori poate că 
tu ai descifrat o anumită lecţie care le-ar fi și lor de 
folos, dacă ar auzi-o. Celelalte liste de întrebări se 
sprijină pe aceste considerente. 


Indiferent că vă aflați în compania unui grup de 
prieteni, într-o sală de conferinţe, împreună cu colegii 
de muncă, sau într-o clasă, împreună cu alți studenţi, 


discuţia privitoare la aventurile lui Max, Big şi Zed o 
să vă ajute să vă definiți și redefiniți propriile 
concepţii. Contestând modul în care a interpretat 
fiecare dintre voi un episod sau altul, puteţi să ajungeţi 
la concluzii noi, la care niciunul dintre voi n-ar reuși 
să ajungă de unul singur. Luând seama la lecţiile pe 
care le-a învăţat fiecare, poţi să înveţi să apreciezi mai 
mult varietatea de perspective, probleme şi soluții cu 
care se confruntă oamenii. 


Intrebări de analizat individual 


1. Numește trăsăturile-cheie ale lui Max, Big și Zed. 
Ce caracteristici îți produc o impresie mai puternică? 
Care ţi-ar folosi ţie cel mai mult, dacă le-ai cultiva? 


2. Pe cine ţi-ar plăcea să ai ca şef: pe Max, pe Big sau 
pe Zed? Pe care dintre ei ţi l-ai dori drept coleg sau 
subaltern? Dar ca prieten? De ce? 


3. S-a întâmplat vreodată „să treci printr-un zid“ când 
nimeni nu credea că e posibil? [i s-a întâmplat 
vreodată să evadezi dintr-un labirint din care nu se 
mai gândea nimeni altcineva să evadeze? Dacă da, cum 
ai reuşit? Dacă nu, ce te-a împiedicat s-o faci? 

4. Numeşte câteva labirinturi în care trăieşti 
actualmente. Tu le-ai ales? Ţi-ai dori să evadezi din ele? 
Cum ai putea să realizezi acest lucru într-un mod 
pozitiv, constructiv? 


5. În capitolul intitulat „Big“, ce vrea să spună 
șoarecele Big prin „eu nu joc jocul ăsta“? Ce fel de joc 
joacă Big? 

6. Tu ce fel de joc joci? Este jocul care ţi se potrivește? 


7. Dacă i-ai povesti viaţa ta lui Max, ce sfat crezi că ți- 
ar da? 


8. Dacă i-ai vorbi lui Zed despre cele mai mari temeri 
sau griji ale talc, ce crezi că ţi-ar spune? 


9, Ai creat vreun labirint pentru alți oameni? Există, în 
viaţa ta, oameni care urmăresc scopuri și aleg drumuri 
create de tine, şi nu de ci? Ţi se pare drept, echitabil? 
Dacă da, de ce? Dacă nu, ce ar trebui să faci tu sau ei 
pentru a schimba lucrurile? 


10. Ce persoană din viața ta ar avea cel mai mult de 
câștigat, dacă ar auzi de Max, Big sau Zed? De ce? 


Intrebări de discutat în grup 
sau în cadrul cluburilor de lectură 


1. Numeşte câteva labirinturi în care eşti prins tu 
însuţi sau cei apropiaţi ţie. Cum le-ai descrie? Cine le- 
a creat? După ce aleargă oamenii prin labirint? Ar avea 
de câștigat, dacă ar evada? 


2. În capitolul intitulat „Labirintul din şoarece“, ce 
vrea să spună Zed prin: „Vezi tu, Max, problema nu e 
că șoarecele e în labirint, ci că labirintul e în șoarece“? 
Crezi că are dreptate? Dacă da, cum vine asta? Poţi da 
exemple de labirinturi despre care oamenii cred că au 
o existență concretă, când, de fapt, ele există doar 
înăuntrul lor? Cum putem evada din ele? 


3. Max, Big și Zed evadează din labirint, fiecare în 
felul lui. Ce trăsături întruchipează fiecare şoarece? Ce 
învățăminte putem trage din soluţia găsită de fiecare 
dintre ei? 

4. Crezi că Max ar fi putut evada din labirint și fără 
ajutorul lui Big? 


5. Ţi s-a întâmplat ţie sau vreunei cunoștințe „să 
treceţi printr-un zid“? Cum? De ce avem nevoie 
pentru a realiza așa ceva? De ce n-o poate face toată 
lumea? 


6. Ce părere ai despre modul în care își justifică Zed - 
abilitățile? ie ţi se pare normal? Eşti de aceeași părere 


cu Zed? 
7. De ce nu trece Zed mereu prin ziduri? 


8. Crezi că vor evada și alți șoareci din labirint, sau n-o 
poate face toată lumea? De ce? 


9, De ce s-a întors Max în labirint, după tot ce-a 
învăţat? 

10. Ce parte din mesajul acestei cărţi îţi surâde cel mai 
mult, respectiv cel mai puţin? 


Intrebări de discutat cu cei 
din organizaţia sau din echipa ta 


1. Dacă ar fi să-ţi analizeze Max organizaţia, ce crezi că 
ti-ar spune? Ce sfat ti-ar da? 


2. Dacă i s-ar cere lui Zed să evalueze concepţiile din 
cadrul organizaţiei tale, adică lucrurile care sunt luate 
drept bune, care ar fi evaluarea lui? Ce sfat ţi-ar da? 


3. De ce au fost aşa de mulţi șoareci din labirint 
deranjaţi de problemele aduse în discuţie de Max și 
Zed? E evident că mulți dintre ei își învinseseră frica 
de schimbare. De ce le mai era, totuși, frică? 


4. Cum ai descrie punctele forte ale lui Max, Big și 
Zed? Care dintre acestea crezi că se regăsesc în cadrul 
organizației tale? Care dintre ele sunt insuficient 
reprezentate? Cum crezi c-ar putea fi dezvoltate? 


5, Ce labirinturi există în cadrul organizaţiei sau al 
mediului tău organizațional? Cine le-a creat? De ce 
continuă să existe? Care sunt obiectivele prestabilite 
(echivalentul goanei după caşcaval) ce ar putea fi 
regândite? 

6. Ce împiedică, mai exact, o eventuală schimbare în 
cadrul organizaţiei tale? Ce lucruri pot fi şi ar trebui 
schimbate imediat? Există lucruri ce nu pot fi 
schimbate pe termen scurt, dar care pot și ar trebui 
schimbate în timp? Există anumite măsuri care trebuie 
luate azi, pentru a asigura o schimbare pozitivă în 
viitor? 

7. Ar avea succes oamenii cu trăsături ca ale lui Max, 
Big sau Zed în cadrul organizaţiei tale? De ce da sau 


de ce nu? 


8. Ar fi Max, Big şi Zed buni ca lideri? Dacă da, de ce 
nu par ceilalți șoareci dispuși să-i urmeze? 
9, Ce calităţi de lider au Max, Big şi Zed? Care sunt 


cel mai greu de dobândit? 


10. Care sunt echivalentele întrebărilor „absurde“ de 
tipul „de ce există labirintul?“ în cadrul organizaţiei 
tale? Pot fi puse, fără niciun risc și la modul serios, 
întrebări absurde în cadrul organizaţiei tale? Ce-ar avea 
de câștigat organizaţia, dacă oamenii ar pune mai des 
astfel de întrebări? 


Un sfat pentru formatori 


Aşa cum le place, poate, și multora dintre voi, şi mie- 
mi place să ţin cursuri și, prin urmare, încerc să găsesc 
mereu modalităţi mai bune prin care să schimb în 
bine viaţa cursanților mei. Mi-ar fi mai ușor, dacă 
scopul în sine s-ar rezuma doar la a le prezenta date și 
constatări sau strategii și contexte. Pentru mulți dintre 
noi este foarte important (şi, poate, chiar mai 
important) să ne motivăm cursanţii să analizeze 
lucrurile mai profund, să mediteze mai mult și să-și 
creeze tipare de gândire care să-i ajute să înveţe și să se 
dezvolte şi după ce părăsesc sala de curs. Sper că 
această carte o să vă ajute să realizați o parte dintre 
lucrurile delicate menţionate anterior. Asta am urmărit 
scriind-o. Acum, am două observaţii practice de făcut. 


Prima: ce cursanţi vor avea de câștigat citind această 
carte? În cadrul discuţiilor pe care le-am purtat cu - 
formatori şi cursanţi, am primit două răspunsuri. De 
regulă, unii îmi spun că, pentru orice curs despre 
leadership, atitudini, ierarhii şi politici organizaționale, 
antreprenoriat şi strategie, este benefică o discuţie 
pornind de la această carte. Alţii îmi spun că una 
dintre cele mai mari greșeli făcute de cursanţi are în 
vedere specializarea pe care o aleg și locul de muncă 
vizat, la baza acestor alegeri stând, în general, așteptări 
şi presiuni din exterior, şi nu o evaluare atentă făcută 
de cursant cu privire la propriile obiective şi pasiuni. 
Din păcate, mulţi cursanţi urmăresc ani buni (sau, 
câteodată, toată viaţa) visuri care nu le aparţin. Cartea 
de faţă îi poate încuraja să abordeze aceste chestiuni la 
începutul călătoriei lor. 


A doua: sunt conştient că nu e uşor să introduci 
materiale noi într-un curs sau într-o programă. Tre- 
buie stabilit unde să le inserezi și cum să faci planul de 
lecţie. În această privință, sfatul meu este să aveţi 
încredere în cursanţi. Deși cartea cuprinde întrebări de 
discutat, multe dintre acestea putând fi folosite pentru 
a începe și a dirija discuţiile în sala de curs, pentru 
această scriere nu trebuie să insisti cu predatul, 
învățăturile fiind semnificative oricum. De îndată ce 
cartea va fi inclusă în programă, cursanţii vor fi cei 
care vor face treaba grea. Te asigur, din proprie 
experiență, că nu vor uita niciodată seminarele cu 
pricina. 


Un sfat pentru manageri 


În ultimii zece ani am format aproximativ 10 000 de 
oameni de afaceri cu funcţii de conducere. Cel mai 
mult am predat la Facultatea de Afaceri din cadrul 
Universităţii Harvard, susţinând multe cursuri de mas- 
terat şi de formare adresate directorilor executivi. 
Activitatea mea didactică presupune, în bună parte, şi 
servicii de consultanţă și ședințe de training pentru 
organizaţii din toată lumea și din aproape orice 
domeniu. Cu toate că majoritatea cursurilor şi a 
sesiunilor mele de consiliere s-au axat pe negociere şi 
pe luarea deciziilor strategice, am avut totuși şi ocazia 
să aprofundez o gamă largă de probleme cu care se 
confruntă directorii zilnic: 


e cum să ne motivăm angajaţii? 

e cum să ne structurăm stimulentele? 

e cum să promovăm o cultură a inovației? 

e cum să recrutăm cei mai talentaţi oameni? 
e cum să formăm cei mai buni lideri? 


e cum să ne facem remarcaţi de clienţi, să oferim 
produse și servicii distincte în domeniu? 


e cum să exercităm un control mai mare într-un 
mediu unde suntem deseori la mâna unor forţe 
economice și concurenţiale de necontrolat? 


e care e cea mai potrivită structură organizaţională 
pentru obiectivele pe care le urmărim? 


e avem obiective greșite? 


Sper ca această carte să vă sprijine în abordarea 
întrebărilor şi problemelor menţionate anterior. Majo- 


ritatea managerilor cu care am lucrat sunt deştepţi, 
muncitori şi bine intenţionaţi. Și totuși, continuă să se 
chinuie cu astfel de probleme. Şi asta pentru că 
inteligenţa, efortul și dorinţa sunt doar necesare, nu și 
suficiente, pentru a rezolva cele mai spinoase probleme 
de care ne lovim. Trebuie, de asemenea, să mai facem 
şi câte un pas în spate şi să ne îndoim de propriile 
concepții, să vedem ce a rămas și ce s-a schimbat, să ne 
străduim nu doar mai mult, ci pe mai multe planuri 
şi, mai presus de toate, să creăm un mediu unde 
oamenii să întrebe mereu de ce şi de ce nu. Sper ca 
această carte să vă ajute pe voi și pe colegii voştri să 
creaţi un astfel de mediu în cadrul organizaţiei voastre. 


Interviu cu autorul 


1. Ce se va întâmpla cu Max, Big și Zed? 

O să mai auzim multe despre aceşti trei șoareci. Pot 
divulga câteva dintre lucrurile ce urmează să se 
întâmple: aventurile lui Max, Big şi Zed vor continua 
în afara labirintului, dar mai sunt, de asemenea, multe 
labirinturi de vizitat. Vieţile lor se intersectează din 
nou în moduri și mai interesante. În poveste apar 
personaje noi, iar lucrurile se complică. 


2. Ce v-a inspirat să creaţi aceste trei personaje? 

Povestea a început odată cu Max, care s-a născut 
aproape imediat după ce am terminat de citit Cine mi- 
a luat cașcavalul?. E este răspunsul meu intelectual și 
emoţional la cartea cu pricina. Desigur, nu puteam să- 
i scriu povestea înainte să se dezvolte un pic, adică 
înainte ca răspunsul intelectual și emoţional să se 
maturizeze. De îndată ce Max a crescut îndeajuns de 
mult cât să ridice niște probleme în jur, i-a întâlnit pe 
Zed şi pe Big. Ei au fost dintotdeauna acolo, în 
labirint, ca să zic așa, însă poveștile lor au fost mai 
greu de exprimat. Aveam nevoie de Max pentru a 
pune lucrurile cap la cap și pentru a începe dialogurile 
necesare. Fiecare dintre ei a devenit curând 
indispensabil, pentru că mi-am dat seama că povestea 
trebuia să fie una, și nu trei. Povestea lui Max a rămas 
neterminată, așa cum sunt, adesea, răspunsurile 
intelectuale și emoţionale la o situaţie dată. 


3. Care este personajul dumneavoastră preferat? 


Extrapolând, asta e ca și cum m-ai întreba pe care 
dintre copiii mei îl iubesc mai mult. Îmi iubesc 


personajele în mod egal. Pe de altă parte, citind 
povestea în sine, am observat că acela care mă im- 
presioncază cel mai mult poate să difere, în funcție de 
ceea ce mi se întâmplă sau mă preocupă în acel 
moment. 


4. Pe care personaj v-a fost cel mai greu să-l conturaţi? 
Pe Zed. (Şi, uncori, pe Big.) 


